TVD:กลับมาโดดเด่นอีกครั้งใน Q1/60แนะนำซื้อราคาเป้าหมาย 3.60 บาท
TVD:กลับมาโดดเด่นอีกครั้งใน Q1/60แนะนำซื้อราคาเป้าหมาย 3.60 บาท
7 ธ.ค. 2559

บล.เคจีไอ ระบุในบทวิเคราะห์วันนี้(7 ธ.ค.) ว่า บริษัท ทีวี ไดเร็ค จำกัด (มหาชน) หรือ TVD (เป้าพื้นฐาน 3.60 บาท) 1) ประเมินกรอบแนวต้านแรกที่ 2.34 บาท หากดีดพ้นจะขึ้นทดสอบแนวต้านเทรนไลน์ที่ 2.42 บาท และหากทะลุผ่าน 2.42 บาทได้ จะเกิดสัญญาณซื้อต่อเนื่องขึ้นทดสอบ 2.70 บาท แนวรับ 2.24 บาท (Stop loss 2.20 บาท)
2) ประเมินได้อานิสงส์จากนโยบายช้อบช่วยชาติ + มาตรการภาครัฐฯช่วยกระตุ้นการบริโภคในประเทศ หนุนให้ผลการดำเนินงานไตรมส 4/59 ยังทรงตัวเทียบไตรมาสก่อนหน้าได้ (แม้ภาพรวมการจับจ่ายใช้สอย และการโฆษณาขายสินค้าทางช่องทีวีได้รับผลกระทบในเดือน ต.ค. แต่คาดจะฟื้นตัวในเดือน พ.ย.-ธ.ค.) และจะกลับมาเด่นอีกครั้งในไตรมาส1/60 แม้กำไรปีนี้อาจต่ำกว่าที่ประมาณการไว้ราว 15-20% แต่ยังคงประมาณการกำไรปี 2560 ไว้ที่ 118 ล้านบาท (EPS 0.18 บาท) คิดเป็น PE เพียง 12.4 เท่า มี Opportunity day วันนี้(7 ธ.ค.)
 